46 
Den ene bestaar af 3 Numre med følgende Etiketter: „Nr. 1 — 
2 / 6 68 — Boring paa Gasværket. — Under Lerlagene. — Sand 3' 2".“ 
„Nr. 2 — 2 /e 68. — Boring paa Gasværket. — Under Sandlaget. 
— Forsteningsførende Grønsandskalk 14".“ „Nr. 3. — Boring paa 
Gasværket. — Under Grønsandskalken. — Saltholms kalk 1'*' (Boringen 
standset).“ 
Den anden Række bestaar af 2 Numre, betegnede II og III (Nr. I 
mangler), med Etiketter: „II Grønsandsten. — Under Lerlaget. — Gas¬ 
værket.— Kjøbenhavn.“ „III Gruslag med Kridtforsteninger. — Under 
den grønne Sandsten — paa Saltholmskalken. — Gasværket.“ 
Undersøgelsen af disse Prøver gav det Resultat, at det nederste 
Lag var en temmelig normal Saltholmskalk, som overlejredes af en 
stærkt glaukonitisk Kalksten tilhørende Zonen med Crania tub er cil¬ 
lât a (fuldstændig overensstemmende med Forekomster paa Vesterbro 
i Kjøbenhavn). 
De to Prøver Nr. 1 og III. der bestod af Grus eller Sand, og som 
svarer til Profilets „Gruslag med Kridtforsteninger“, fortjener stor 
Opmærksomhed og er ogsaa blevet nøje undersøgte. Det er sikkert 
nok disse Prøver, der sammen med en anden fra sikre Istidslag har 
foranlediget Rørdam til at formode, at Forekomsten af de tertiære 
Lag her kun er en Flage i Moræneleret, rigtignok af kæmpemæssig 
Størrelse. Den nøjere Undersøgelse viste, at „Gruset“ var en løs, 
graa, meget glaukonitholdig Mergel, som sikkert stammede fra Lag 
af uforstyrrede sedimentære Stenarter. De fremmede Ting, som 
fandtes i Prøverne, udgjorde kun en meget ubetydelig Del af dem, 
og bestod baade af Sandkorn og Smaasten, der kan stamme fra de 
løse Jordlag, og af rene Kulturprodukter f. Eks. Mørtel, Glas, Stenkul 
og Slagge. Alt ialt indeholdt Prøverne ikke mere af Forureninger 
end, hvad der let kan komme ind i en Boreprøve, der ikke tages 
med særlig Omhyggelighed. 
Af Forsteninger fandtes en Mængde Fragmenter, for største Delen 
af ubetydelig Størrelse. Blandt disse kan man skelne mellem to 
Grupper, der er bestemt adskilte baade i Alder og ved Bevaringstilstanden, 
dels stærkt rullede Fragmenter af Forsteninger, der hører hjemme i 
Crania tuberculata- Zonen, Foraminiferer, Graphularia , en Mængde 
Ekinodermrester, Stilklede af Bourgueticrinus og Pentacrinus , Armled 
af Ophiura og Kantplader af Goniaster m. m. samt Crania tuberculata 
og Terebratula lens, dels sønderbrudte Fragmenter af Mollusker, der 
hører hjemme i de overliggende tertiære Lag, og hvis Skaller ikke 
viser Spor af Slid eller Rulning, men maa være blevet indlejrede i 
Lag, der er dannede umiddelbart paa det Sted, hvor denne Fauna 
har levet. Forekomsten af disse to Grupper Forsteninger i samme 
Prøver kan tydes paa to Maader. Enten er der blandet Prøver 
sammen fra to forskellige Lag, der dog har haft meget nær samme 
